Document ID: /roh_data/filtered/fineweb-2-filterrobots_roh.jsonl.gz/68705

Il directur da Grüsch-Danusa, Mario Davatz, ha ditg a l'agentura da novitads Keystone-SDA, ch'igl era planisà da laschar ir las cabinas ils mais da fanadur ed avust. La fatschenta da stad na saja dentant insumma betg da cumparegliar cun il manaschi d'enviern. E per la proxima stagiun d'enviern avessan els gia in furnitur alternativ per la tocca che manca uss.
Sumegliants problems, che frainian il manaschi, na sajan fin uss betg enconuschents tar autras interpresas da pendicularas en Svizra. Quai ha scrit il directur da Pendicularas Svizra, Berno Stoffel, en in mail a l'agentura da novitads Keystone-SDA.
Sco Davatz ha ditg vinavant, saja dentant er la gastronomia a la muntogna averta per tuts tranter il zercladur fin la fin settember. Il territori saja accessibel cun velo u per viagiar.